Patkófalva című mese feldolgozása

A tanítási óra helye: *Szeged és Térsége Bárczi Gusztáv Egységes Gyógypedagógiai Módszertani Intézmény*

A tanítási óra ideje: *2016. 01. 07.*

Tanít: *Zsolt Emese, gyógypedagógus*

Osztály: *2. osztály – tanulásban akadályozottak*

Tantárgy: *Magyar irodalom*

A tanítási óra anyaga: *Patkófalva című mese feldolgozása 2 tanórán*

Fejlesztési feladatok: *Szókincsbővítés, együttműködési készség fejlesztése, emlékezet, gondolkodás, szerialitás fejlesztése, anyanyelvi képességfejlesztés.*

A tanítási óra eszközei: *Szitakötő folyóirat, interaktív tábla, projektor, laptop, képkártyák, igaz-hamis táblák, kirakó, betűkártyák, matrica*

Felhasznált irodalom, források: *Szitakötő c. folyóirat 2015. évi 4. száma (Pap Vanda Patkófalva című meséje)*

|  |  |  |  |  |  |
| --- | --- | --- | --- | --- | --- |
| *Időkeret* | *Képzési tartalom, tevékenységi forma* | *Didaktikai célok, feladatok* | *Módszerek és tanulásszervezési formák* | *Eszközök* | *Egyéni segítségnyújtás, differenciálás* |
| 5’ | *A két tanóra menetének ismertetése.*  *„Ez egy rendhagyó olvasás óra lesz. Felolvasok nektek egy mesét, amivel kapcsolatban sok-sok játékot oldunk meg és készítünk is egy igazi falut.”* | *Az órák előkészítése.*  *A tanulók érdeklődésének felkeltése.* | *Megbeszélés*  *Frontális munka* |  | *Autista kisfiúnak még egyszer külön elmondani, mit fogunk csinálni.* |
| 5’ | *A Patkófalva című mese felolvasása/meghallgatása*  *„Hallgassátok meg Pap Vanda Patkófalva című meséjét!”* Felolvasom a mesét. | *A tanulók képzeletének aktivizálása. A mese meghallgatásával az órák előkészítése.* | *Meseolvasás (tanári) – mesehallgatás*  *Frontális munka* | *Szitakötő folyóirat* |  |
| 5’ | *A történet megbeszélése*  A mesével kapcsolatos kérdéseket teszek fel a tanulóknak:  *„Hol játszódik a mese?*  *Kik a szereplői?”*  Megbeszéljük a gyerekek számára ismeretlen szavak jelentését (pl. öböl, Duna), ezekről képeket keresünk az interneten és kivetítem őket. | *A mesében szereplő szavak tisztázásával a mese megértésének elősegítése. Szókincsbővítés.* | *Megbeszélés*  *Tanári kérdés-tanulói válasz*  *Tanári magyarázat*  *Beszélgetés*  *Szemléltetés*  *Frontális munka* | *Interaktív tábla, projektor, laptop* | *A tanulók rávezetése segítő kérdésekkel a helyes válaszokra.* |
|  | *Játékos vetélkedő a meséhez* (Három csapat kialakítása.) |  |  |  |  |
| *5’* | *A történet képeinek sorbarendezése*  Minden csapat 5 képet kap, melyen a történet egyes jelenetei láthatóak. Ezeket kell minél gyorsabban időrendi sorrendbe állítaniuk. | *A tanulók együttműködési készségének fejlesztése. A tanulók érdeklődésének fenntartása. Sorrendiség gyakorlása.* | *Tanári magyarázat*  *Cselekedtetés*  *Játék*  *Szemléltetés*  *Csoportos munka* | *Képkártyák* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *Igaz vagy hamis játék*  Minden csapat kap egy igaz és egy hamis táblát (I és H betűkkel ellátva). A meséhez kapcsolódó állításokat mondok. (Pl. Patkófalva a Tisza mentén feküdt.) A csapatokat közösen eldöntik, hogy az általam mondott állítás igaz vagy hamis és az ennek megfelelő táblát emelik fel. | *A tanulók együttműködési készségének fejlesztése. A tanulók érdeklődésének fenntartása. Gondolkodásfejlesztés. Állítások igazságtartalmának megítélésének gyakorlása.* | *Tanári magyarázat*  *Cselekedtetés*  *Játék*  *Szemléltetés*  *Csoportos munka* | *Igaz és hamis táblák (csapatonként egy)* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *Lovacskás kirakó*  Minden csapat kap egy kirakót, melyen a történet egyik főszereplője (Iván Cocó) látható, ezt kell közösen minél hamarabb kirakniuk. | *A tanulók együttműködési készségének fejlesztése. A tanulók érdeklődésének fenntartása. Vizuális figyelem fejlesztése.* | *Tanári magyarázat*  *Cselekedtetés*  *Játék*  *Szemléltetés*  *Csoportos munka* | *Kirakó* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *10’* | *Szereplők nevének kirakása betűkből*  Minden csapat kap kis papírdarabkákra írt betűket. Ezekből kell a történet szereplőinek (vándor, Iván Cocó, falubeliek) nevét kirakniuk minél gyorsabban és hibátlanul. | *A tanulók együttműködési készségének fejlesztése. A tanulók érdeklődésének fenntartása. Szerialitásfej-lesztés, betűk felismerésének gyakorlása.* | *Tanári magyarázat*  *Cselekedtetés*  *Játék*  *Csoportos munka* | *Betűkártyák* | *Csapatok segítése, hogy a csapatmunkából a gyengébb képességű tanulók se maradjanak ki.* |
| *5’* | *A vetélkedő eredményeinek ismertetése, az óra lezárása*  Összesítem a csapatok pontjait és kihirdetem a vetélkedő sorrendjét. A tanulók elmondják mi tetszett/nem tetszett nekik a játék során. | *Az óra lezárása, a tanulók helyes önértékelésének elősegítése. A csoportmunka tapasztalatainak megbeszélése.* | *Megbeszélés*  *Beszélgetés*  *Frontális munka* | *Jutalom lovas matrica* | *A csapatonkénti mellett személyes értékelés is.* |

A tanítási óra helye: *Szeged és Térsége Bárczi Gusztáv Egységes Gyógypedagógiai Módszertani Intézmény*

A tanítási óra ideje: *2016. 01. 07.*

Tanít: *Zsolt Emese, gyógypedagógus*

Osztály: *2. osztály – tanulásban akadályozottak*

Tantárgy: *Technika, életvitel és gyakorlati ismeretek*

A tanítási óra anyaga: *Produktum készítése a Patkófalva című meséhez*

Fejlesztési feladatok: *Kreativitás, finommotorika fejlesztése. Eszközhasználat (olló, ragasztó) gyakorlása. Személyiségfejlesztés.*

A tanítási óra eszközei: *Szitakötő folyóirat, papír, kifestők, olló, ragasztó, színes ceruza, zsírkréta, kartonpapír, fényképezőgép*

Felhasznált irodalom, források: *Szitakötő c. folyóirat 2015. évi 4. száma (Pap Vanda Patkófalva című meséje)*

|  |  |  |  |  |  |
| --- | --- | --- | --- | --- | --- |
| *Időkeret* | *Képzési tartalom, tevékenységi forma* | *Didaktikai célok, feladatok* | *Módszerek és tanulásszervezési formák* | *Eszközök* | *Egyéni segítségnyújtás, differenciálás* |
| 10’ | *Eszközök előkészítése, az elkészítés menetének megbeszélése*  *„Az előző órán megismertétek Patkófalva történetét, ezen az órán pedig el is készítjük patkófalvát. Egy patkó formára forgunk házakat, fákat ragasztani.”* | Az óra előkészítése. *A tanulók érdeklődésének felkeltése.* | *Megbeszélés*  *Frontális munka* | *Papír, kifestők, színes ceruza, zsírkréta, olló, ragasztó* |  |
| 15’ | *Házak, fák, templom színezése, rajzolása*  Kiosztom a tanulóknak a differenciált feladatokat. Megbeszéljük az elkészítés menetét, majd önállóan kiszínezik, megrajzolják a fákat/házakat. | *Színezés, rajzolás gyakorlása. Esztétikus kivitelezés elősegítése.* | *Cselekedtetés*  *Szemléltetés*  *Differenciálás*  *Egyéni munka* | *Színes ceruza, zsírkréta, papír, kifestők* | *Önálló munka során több segítséget igénylők: előrajzolt fák kiszínezése.*  *kevesebb segítséget igénylők: előrajzolt házak színezése, kidíszítése.*  *Önállóan dolgozók: házak megrajzolása, díszítése.* |
| 5’ | *Elkészült házak, fák, templomok kivágása*  A tanulók kivágják megrajzlt6kiszínezett munkáikat. | *Eszközhasználat gyakorlása (nyírás ollóval). Esztétikus kivitelezés elősegítése.* | *Cselekedtetés*  *Differenciálás*  *Egyéni munka* | *Olló, kiszínezett házak, fák, templomok* | *Bizonyos tanulóknál segítség az olló használatában.* |
| 5’ | *A falu részeinek felragasztása*  Az előzőleg előkészített karton patkó formát az asztalra fektetem. A tanulók hármasával elhelyezhetik rajta, majd felragaszthatják rá saját alkotásukat. | *Eszközhasználat gyakorlása (ragasztó). A tanulók kompozíciós képességének fejlesztése* | *Megbeszélés*  *Cselekedtetés*  *Szemléltetés*  *Egyéni munka* | *Ragasztó, kartonból kivágott patkó forma, kivágott házak, fák, templomok* | *Kompozízió és a ragasztás segítése az azt igénylő tanulóknál.* |
| 2’ | *Patkófalva megörökítése*  Az elkészült alkotást lefényképezem. | *A tanulók személyiségének fejlesztése, pozitív önértékelésének elősegítése az elkészült produktum megörökítésével.* | *Beszélgetés*  *Szemléltetés*  *Frontális munka* | *Fényképezőgép* |  |
| 8’ | *Eszközök elpakolása, az óra lezárása*  Minden tanuló elpakolja saját maga után a használt eszközöket. Mindenki elmondhatja, mi tetszett neki „Patkófalvában”. értékelem a tanulók munkáját. | *Az óra lezárása, a tanulók rendszeretetének elősegítése.*  *A két óra pozitív élményeinek kiemelése.* | *Cselekedtetés*  *Egyéni munka* | *Az óra során használt eszközök* | *Személyre szabott értékelés.* |

Az elkészült „Patkófalva’

 